Lena Katina
Jelena Sergejevna Katina (rus. Еле́на Серге́евна Ка́тина; g. 1984 m. spalio 4 d.) – Rusijos dainininkė ir dainų autorė, geriausiai žinoma kaip buvusio Rusijos dueto t.A.T.u. narė. Karjerą pradėjo aštuonerių, būdama Rusijos vaikų grupės Avenue nare, vėliau ir grupėje Neposedi. 1999 m. prodiuseris Ivanas Šapovalovas pasirinko Katiną jo projektui t. A.T.u., taip pat ir Juliją Volkovą. Duetas vėliau tapo sėkmingiausia Rusijos pop muzikos grupe.